Anunț cu privire la acordarea tichetelor sociale pe suport electronic pentru sprijin educațional pentru elevii defavorizați

Condițiile de eligibilitate pe care trebuie să le îndeplinească solicitanții sunt următoarele:

- să aibă domiciliul/reședința pe raza comunei Luna;

- venitul lunar net pe membru de familie realizat pe luna iulie 2020 să fie de până la 1115 lei pentru elevi și de până la 284 lei pentru preșcolari;

- să facă dovada înscrierii copilului la grădiniță sau școală.

Pentru anul școlar 2020-2021 cererile se depun de către reprezentantul familiei sau de către reprezentantul legal al copilului în perioada **28.08.2020 - 05.09.2020, la Primăria Comunei Luna – Compartiment Asistență Socială,** în cadrul programului cu publicul, respectiv între orele 8 – 12, însoțite de următoarele acte doveditoare :

- acte de identitate ale părinților/reprezentantului legal în original și copie, după caz hotărâre judecătorească de încredințare, încuviințare a adopției, dispoziția conducătorului Direcției Generale de Asistență Socială și Protecția Copilului, hotărârea instanției de judecată pentru măsura plasamentului, hotărârea judecătorească de instituire a tutelei;

- livret de familie;

- certificatele de naștere ale copiilor (original și copie);

- certificat de căsătorie părinți/reprezentant legal, tutore în original și copie (după caz);

- certificat deces părinte (unde este cazul) în original și copie;

- act doveditor privind înscrierea copilului în învățământul de stat (preșcolar, primar, gimnazial);

- acte doveditoare privind veniturile realizate de membrii familiei, eliberate de angajator, de organele fiscale sau de alte autorități competente, mandate poștale de plată, extrase de cont, decizii ori dispoziții de stabilire a drepturilor (după caz), pentru luna iulie 2020;

- 1 dosar plic.